Source: https://www.riigiteataja.ee/kohtulahendite_liigitus.html?jaotus=juur.206106664.206108675.206112766.206112779&kokkuvotted=false&jaotusedVaikimisiAvatud=
Timestamp: 2019-11-16 02:53:32+00:00

Document:
3-2-1-170-10 Riigikohus 16.02.2011
Juhatuse liikme esindusõigus mittetulundusühingut tehingutes iseendaga esindada eeldab üldkoosoleku otsust. Juhatuse liikmete õigus teha iseendaga tehinguid on mittetulundusühingu jaoks oluline küsimus, juhatuse esindusõiguse piiramise eesmärgiks on võimalike huvide konfliktide ärahoidmine juhatuse liikme ja mittetulundusühingu vahel. Mittetulundusühingu juhatuse liikme iseendaga tehtud tehing ilma üldkoosoleku otsuseta on tühine TsÜS § 129 lg 1 alusel, kui teise isiku nimel esindusõiguseta tehtud mitmepoolne tehing.
Korteriühistu üldkoosoleku otsuste vaidlustamine toimub korteriühistuseaduse sätete alusel. KÜS § 13 lg 3 järgi tuleb hagi esitada kolme kuu jooksul alates üldkoosoleku otsusest teadasaamisest. KÜS § 15 lg 2 ja MTÜS § 36 lg 2 rikkumine võib olla aluseks üldkoosolekul vastuvõetud otsuste kehtetuks tunnistamisele, kuna nende sätete eesmärk ei ole täidetud, kui ühistu liikmetele võimaldatakse üldkoosolekul arutlusele tulevate materjalidega tutvuda alles vahetult enne üldkoosoleku toimumist või selle ajal.
Erakonna liikmel on õigustatud huvi erakonna kongressi otsuste seaduslikkuse osas. Isegi kui isik arvati kohtumenetluse ajal erakonnast välja, ei võta see temalt õigust saada kohtumenetluses teada, kas kongressi otsused rikkusid tema kui erakonna liikme õigusi. Liikme väljaarvamine erakonnast on reguleeritud MTÜS §-s 16, mille 3. lõike kohaselt tuleb mittetulundusühingust välja arvatud liikmele tema ühingust väljaarvamise otsuse tegemisest ja selle põhjustest viivitamatult kirjalikult teatada.
3-2-1-97-02 Riigikohus 10.09.2002
Apellatsioonkaebuse tagastamine TsMS § 310 lg 4 alusel määrusega eeldab, et apellant sai ringkonnakohtu kirja puuduste kõrvaldamiseks kätte.
MTÜS § 27 lg 2 alusel mittetulundusühingute ja sihtasutuste registrisse tehtud kandele on punane joon alla tõmmatud, seega on kanne ÄS § 44 lg-st 1 ja MTÜS §-st 76 tulenevalt kaotanud oma tähenduse. MTÜS § 27 lg 1 kohaselt on juhatuse igal liikmel õigus esindada mitteulundusühingut kõigis õigustoimingutes, kui seaduses ei ole sätestatud teisiti.

References: Riigikohus 
 § 129
 § 13
 § 15
 § 36
 Riigikohus 
 § 310
 § 27
 § 44
 § 27